Hoë van Pta-metropolisie op fiets doodgery | Maroela Media
Dir. Kris Jooste. Foto: Via Facebook
Kris Jooste, 'n direkteur van die Tshwane-metropolisie, is Dinsdagoggend doodgery toe hy saam met sy seun in Pretoria se Moot-gebied gaan fietsry het.
Die voorval het omstreeks 06:20 naby die Wrenstraat-kruising tussen Gordonweg en Tom Jenkinsrylaan in Rietfontein plaasgevind.
Volgens sr.supt. Isaac Mahamba, woordvoerder van die metropolisie, was Jooste, wat verantwoordelik was vir die metropolisie se ondersteuning- en administrasiedienste, van diens af toe hy saam met sy seun gaan fietsry het.
"Die twee het op afsonderlike fietse in Soutpansbergweg gery toe die ongeluk plaasgevind het. Hy het probeer om die pad oor te steek toe 'n Opel Corsa van 'n ander baan teen hom vasgery het," het Mahamba gesê.
Jooste is op die toneel dood verklaar. Sy seun is nie beseer nie. Die voertuig het vier insittendes gehad. Hulle is in 'n stabiele toestand na 'n nabygeleë hospitaal geneem.
Samkelo Mgobozi, woordvoerder van Pretoria se burgemeester, Solly Msimanga, het aan Maroela Media bevestig Jooste se naasbestaandes is van sy dood in kennis gestel.
"Die uitvoerende burgemeester is ook van die tragiese gebeure ingelig en betuig sy innige meegevoel aan Jooste se familie, vriende en kollegas," het Mgobozi gesê.
Die metropolisie beplan 'n gedenkdiens vir Jooste en reëlings omtrent die diens sal binnekort bekendgemaak word.
Baksteen-video: Dissiplinêre verhore afgehandel
Deon Janse van Rensburg.
Kris ons gaan jou so mis . RIP my vriend. Madelein en Kinders , woorde is daar nie !
Bokkie en kinders, my innigste meegevoel. So jammer om te hoor.
Sterkte aan die familie, ja nee ek dink dit was moedswillig……hoe op die aarde kan die persoon wat bestuur nie sien nie, dit gaan my verstand te bowe……..Rus sag Kris…..
Dit was n Opel astra nie n corsa
Iewers mis ek iets: die insittendes is in 'n stabiele toestand na 'n hospitaal geneem. Motorvoertuig vs fiets. Wat kan 'n voertuig en insittendes so beskadig wat 'n fietsryer omry? Die arme fietsryer het nie 'n kans gestaan teen die voertuig nie.